ΕΝΟΤ. 6Η : ΟΙ ΕΠΙΡΡΗΜΑΤΙΚΕΣ ΥΠΟΘΕΤΙΚΕΣ ΠΡΟΤΑΣΕΙΣ

Είναι οι δευτερεύουσες επιρρηματικές προτάσεις που φανερώνουν τον όρο – προϋπόθεση που πρέπει να ισχύει , ώστε να γίνει αυτό που δηλώνει η πρόταση την οποία προσδιορίζουν

Λειτουργούν ως επιρρηματικοί προσδιορισμοί του όρου - προϋπόθεσης

|  |  |
| --- | --- |
| ΕΙΣΑΓΟΝΤΑΙ ΜΕ | ΠΑΡΑΔΕΙΓΜΑ |
| Τους υποθετικούς συνδέσμους : εάν, αν , σαν, άμα  Με τις εκφράσεις : έτσι και, σε περίπτωση που | **Αν τα καταφέρεις**, θα σού πάρω ένα δώρο  **Άμα χαλάσει ο καιρός**, πάει η εκδρομή μας  **Σε περίπτωση που δυσκολευτείς**, θα έρθω εγώ |

Προσοχή : ο σύνδεσμος αν μπορεί να εισάγει και πλάγιες ερωτηματικές προτάσεις :

Με ρώτησε **αν ενδιαφέρομαι για την εκδρομή** ( πλάγια ερώτηση, αντικείμενο στο ρήμα ρώτησε)

Η υποθετική πρόταση λέγεται **υπόθεση,** ενώ η πρόταση που προσδιορίζεται λέγεται

**απόδοση .** Υπόθεση και απόδοση αποτελούν **έναν υποθετικό λόγο.**

ΥΠΟΘΕΤΙΚΟΣ ΛΟΓΟΣ

|  |  |
| --- | --- |
| ΥΠΟΘΕΣΗ | ΑΠΟΔΟΣΗ |
| Αν μ’ εμπιστευτείς,  Αν διάβαζες, | θα δείξω εχεμύθεια  θα είχες καλύτερους βαθμούς |

**ΕΙΔΗ ΥΠΟΘΕΤΙΚΩΝ ΛΟΓΩΝ**

**Α. Το πραγματικό** : στην περίπτωση αυτή, αν αληθεύει η υπόθεση , αληθεύει και η απόδοση :

**Υπόθεση Απόδοση**

Αν προσπαθήσεις συστηματικά, θα περάσεις το μάθημα

Αν ζητάς περισσότερα, διάβασε κι αυτό το κείμενο

Στην υπόθεση : **αν + οποιοσδήποτε χρόνος** ( εκτός από Παρατατικό ή Υπερσυντέλικο ) Στην απόδοση : **ίδιος χρόνος με την υπόθεση, ή υποτακτική ή προστακτική**

**Β. Το αντίθετο του πραγματικού :** η υπόθεση δηλώνει κάτι που δεν έχει πραγματοποιηθεί στο παρελθόν, ή δεν πρόκειται γενικά να πραγματοποιηθεί.

**Υπόθεση Απόδοση**

Αν προσπαθούσες συστηματικά, θα περνούσες το μάθημα

Αν είχες προσπαθήσει, δε θα είχες χάσει τη χρονιά σου

Στην υπόθεση : **αν + Παρατατικός ή Υπερσυντέλικος**

Στην απόδοση : **θα + Παρατατικός ή Υπερσυντέλικος**

ΑΛΛΕΣ ΣΗΜΑΣΙΕΣ ΤΩΝ ΥΠΟΘΕΤΙΚΩΝ ΠΡΟΤΑΣΕΩΝ

Κάποτε οι προτάσεις που εισάγονται με το αν δεν είναι υποθέσεις, ούτε υπάρχει πραγματικός υποθετικός λόγος , αλλά μπορεί να εκφράζουν :

1. παρομοίωση – αναλογία : Αν κατάλαβες εσύ, κατάλαβα κι εγώ
2. έντονη αντίθεση : Αν εσένα δε σε άγγιξε το γεγονός, εμένα με συγκλόνισε πραγματικά
3. αιτία : Δεν ευθύνομαι εγώ , αν εσείς το καταλάβατε λάθος ( = επειδή εσείς …)
4. αποτέλεσμα : αν τώρα βρίσκεται σ’ αυτή τη θέση, αιτία είναι η ξεροκεφαλιά του( η ξεροκεφαλιά του είναι αιτία ώστε να βρίσκεται τώρα…)
5. ανάπτυξη του αόριστου νοήματος αντωνυμίας ουδέτερου γένους .Τότε η υπόθεση είναι ισοδύναμη με έναρθρη ειδική πρόταση : Αν στέκομαι στα πόδια μου σήμερα, το οφείλω στους φίλους μου ( = το ότι στέκομαι στα πόδια μου … )
6. απειλή : Αν σε αρπάξω, χάθηκες !

Βλ. και Συντακτικό της Νέας Ελληνικής Β και Γ Γυμνασίου, ΟΕΔΒ , σελ. 143 – 145

***Αφού βρείτε το είδος των παρακάτω υποθετικών λόγων ( πραγματικό ή αντίθετο του πραγματικού ), να τους μετατρέψετε σε υποθετικούς λόγους του άλλου είδους :***

ΑΣΚΗΣΕΙΣ

α. Αν δεν προστατευτεί το περιβάλλον, το μέλλον της γης θα είναι ζοφερό : ---------------------

………………………………………………………………………………………………………………………………………………………….

β. Αν είχε σεβαστεί τους κανόνες, δε θα είχε χάσει τώρα τη δουλειά του : -------------------------

…………………………………………………………………………………………………………………………………………………..

γ. Αν οι πολιτικοί μας στέκονταν στο ύψος των περιστάσεων, θα κέρδιζαν τη γενική αποδοχή

…………………………………………………………………………………………………………………………………………………..

……………………………………………………………………………………………………………………………………………….

1. ***Συμπληρώστε τον υποθετικό λόγο με το ρήμα της παρένθεσης στον κατάλληλο τύπο κι επισημάνετε το είδος του :***

α. Αν δεν είχε δουλέψει τόσο σκληρά, δε θα ……………………………………………………. το στόχο του

(πετυχαίνω ) ΕΙΔΟΣ : \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

**β. Αν τα μέτρα σου**, δε θα αντιμετωπίσεις απρόοπτα

( λαμβάνω ) ΕΙΔΟΣ : \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

γ. Αν είχα χρήματα, θα …………………………………………………………….. μια ζωή με πολλά ταξίδια

( επιλέγω) ) ΕΙΔΟΣ : \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

δ. Αν ………………………………………………………..περισσότερο , θα κερδίσεις το δίκιο σου ( επιμένω )

ΕΙΔΟΣ : \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

ΕΝΟΤΗΤΑ 6Η : ΟΙ ΕΠΙΡΡΗΜΑΤΙΚΕΣ ΧΡΟΝΙΚΕΣ ΠΡΟΤΑΣΕΙΣ

Η έννοια του χρόνου δηλώνεται με :

1. **Επιρρήματα και επιρρηματικές εκφράσεις** : αργότερα, νωρίς, αύριο, χρόνο με το χρόνο, εδώ και μέρες κλπ.
2. **Αιτιατική ή σπάνια γενική και ονομαστική** : τη νύχτα , το χειμώνα, του χρόνου , η ώρα δέκα φτάσαμε εκεί κ.α.
3. **Εμπρόθετους προσδιορισμούς** : μετά τον πόλεμο , πριν από το τέλος, κατά την εφηβεία κ.α.
4. **Χρονικές μετοχές** : τραυματίστηκε **τρέχοντας** με το πατίνι .
5. **Χρονικές προτάσεις** : Ήταν ακόμα νύχτα, **όταν ξεκινήσαμε** .
6. **Επιρρηματικό κατηγορούμενο του χρόνου** : Πέθανε **νέος** .

ΟΙ ΧΡΟΝΙΚΕΣ ΠΡΟΤΑΣΕΙΣ

Λειτουργούν ως **επιρρηματικός προσδιορισμός του χρόνου**

|  |  |
| --- | --- |
| ΕΙΣΑΓΟΝΤΑΙ ΜΕ | ΠΑΡΑΔΕΙΓΜΑ |
| **χρονικούς συνδέσμους** : όταν, σαν, ενώ, αφού, καθώς, πριν (να), ώσπου, ωσότου, όποτε, αφότου, μόλις, προτού, όποτε, άμα  **λέξεις και εκφράσεις που λειτουργούν ως χρονικοί σύνδεσμοι** : κάθε που, έως ότου να, εκεί που, όσο να, μέχρι να κ.λ.π. | **Όταν αντιδρούμε μπροστά στις αδικίες,**  χτίζουμε την ειρήνη.  **Όποτε τον βλέπω**, εκνευρίζομαι άσχημα. Μην κάνετε φασαρία, **μέχρι να γυρίσω** . **Αφού διάβασε**, άνοιξε τον υπολογιστή. **Εκεί που μιλούσαμε**, άρχισε να βρέχει  καταρρακτωδώς . |

|  |  |
| --- | --- |
| ΤΙ ΔΗΛΩΝΕΙ Η ΧΡΟΝΙΚΗ ΣΕ ΣΧΕΣΗ ΜΕ ΤΗΝ  ΚΥΡΙΑ ΠΡΟΤΑΣΗ | ΠΑΡΑΔΕΙΓΜΑ |
| **Το ταυτόχρονο** (ό,τι δηλώνει *η χρονική* συμβαίνει *συγχρόνως* με την ενέργεια που δηλώνεται από το ρήμα της κύριας πρότασης)  **Το προτερόχρονο** ( ό,τι δηλώνει *η χρονική* τοποθετείται *πριν* από την ενέργεια που δηλώνεται με το ρήμα της κύριας πρότασης)  **Το υστερόχρονο** ( ό,τι δηλώνει η χρονική συμβαίνει μετά την ενέργεια που δηλώνεται από το ρήμα της κύριας πρότασης) | **Όταν διαβάζω λογοτεχνία**, περνάω σε μια άλλη διάσταση  **Αφού έκανε όλες τις δουλειές**, θυμήθηκε το ραντεβού της με το γιατρό  **Πριν διαβάσει** , είδε όλες τις αγαπημένες της σειρές |

(βλ. και Συντακτικό της Νέας Ελληνικής Β και Γ Γυμνασίου, ΟΕΔΒ σελ. 147 – 148 )

**ΦΥΛΛΟ ΕΡΓΑΣΙΑΣ**

ΑΣΚΗΣΗ 1Η

Α. ) Να υπογραμμίσετε τις χρονικές προτάσεις και να εντοπίσετε τη χρονική βαθμίδα που εκφράζουν σε σχέση με το ρήμα της κύριας πρότασης ( προτερόχρονο, υστερόχρονο, ταυτόχρονο )

Β .) Να τις αντικαταστήσετε με άλλη λέξη ή φράση που δηλώνει χρόνο :

1. Έφυγε από το σπίτι , μόλις ξημέρωσε . 

……………………………………………………………………………………………………………………………………….

1. Η συναυλία ξεκίνησε , πριν δύσει ο ήλιος .

……………………………………………………………………………………………………………………………………….

1. Μέχρι να ζω θα σας ευγνωμονώ , που αποτρέψατε μια καταστροφική για μένα εξέλιξη . 

………………………………………………………………………………………………………………………………………

1. Έτρεξε να διαδώσει την είδηση, αμέσως μόλις την άκουσε. 

……………………………………………………………………………………………………………………………………….

1. Την ώρα που έφτανε στο σχολείο, αντιλήφθηκε ότι ξέχασε την τσάντα του . 

……………………………………………………………………………………………………………………………………….

1. Όταν ήταν έφηβος, έφυγε κρυφά για Αθήνα προκειμένου να δει το αγαπημένο του συγκρότημα . 

……………………………………………………………………………………………………………………………………….

1. Θυμήθηκε την πρόσκληση, αφού είχαν περάσει αρκετές ημέρες .

……………………………………………………………………………………………………………………………………….

1. Όταν θα έχει πια περάσει ένας χρόνος, θα θυμάστε αυτή την παρεξήγηση και θα γελάτε . 

…………………………………………………………………………………………………………..……………………………

1. Ακούει και μουσική, καθώς διαβάζει . 

………………………………………………………………………………………………………………………………………..

1. Αφού τελείωσα τη μελέτη, βγήκα με τους φίλους μου.

………………………………………………………………………………………………………………………………………..